Након Ејбакове смрти, власт преузима намесник Кутуз који је, као регент над Ејбаковим малолетним сином Нур ад Дин Алијем, владао до 1260. године. Након заузећа Багдада и уништењем Абасидског калифата, Монголи нападају Египат. Међутим, у бици код Ајн Џалута доживели су велики пораз од војсковође Бајбарса. Бајбарс потом убија Кутуза и преузима власт. Познат је по ратовима које је водио против Јерусалимског краљевства. Године 1268. освојио је кнежевину Антиохију. Умро је 1277. године. Грофовију Триполи освојио је султан Калавун, а његов наследник Ел Ашраф Халил је освојио крсташку престоницу Акру 1291. године. Пад Акре означио је крај крсташких ратова. Хришћани су се повукли из Свете земље.